Lena Larsen

Lena Larsen (født 26. november 1960) er en norsk religionshistoriker som har forsket på islam. Hun er prosjektleder på Norsk senter for menneskerettigheter ved Universitetet i Oslo.

Hun har tidligere vært leder av Islamsk Råd Norge fra 2000 til 2003 og er gift med Basim Ghozlan som er forstander av Det Islamske Forbundet. Hun konverterte fra kristendommen til islam i ung alder. Hun har siden 1999 vært leder for Oslokoalisjonen for tros- og livssynsfrihet.

Larsen tok cand. philol. i religionshistorie fra Universitetet i Oslo 1995, med hovedoppgaven «Velkommen til en stor familie-»: Islam og konversjon i norsk kontekst. Hun arbeider med en doktorgrad ved Universitetet i Oslo. I 2011 fullførte hun doktorgraden ved forskningsprogrammet Culcom på en avhandling om hvordan fatwaer benyttes av muslimske kvinner i Vest-Europa.

Referanser

Bibliografi  
 How muftis think : Islamic legal thought and Muslim women in Western Europe ISBN 90-04-36785-3
 
 

Norske religionshistorikere
Personer med verv i Islamsk Råd Norge